मोहम्मद रफी का जन्म 24 दिसंबर 1924 को अमृतसर के पास कोटला सुल्तान सिंह में हुआ था। जब वह छोटे थे, तभी उनका परिवार लाहौर से अमृतसर आ गया था। रफी ज्यादा वक्त अपने बड़े भाई की नाई की दुकान पर बिताया करते थे। उस दुकान से रोजाना एक फकीर गाते हुए गुजरता था, उसकी आवाज़ से रफी इतने प्रभावत थे कि वह भी उसके गीतों को गुनगुनाते रहते थे। एक दिन फकीर ने रफी को गाते हुए सुन लिया। उनकी सुरीली आवाज से प्रभावित होकर फकीर ने रफी को बड़ा गायक बनने का आशीर्वाद दिया।